Návrh

VŠEOBECNE ZÁVÄZNÉ NARIADENIE OBCE JÁNOVCE

**č. 2 /2018**

**ktorým sa vyhlasuje záväzná časť Územného plánu obce Jánovce.**

Obecné zastupiteľstvo v Jánovciach v zmysle § 6 odst. 1, § 11 odst. 4 písm. g) zákona SNR č. 369/1990 Zb. o obecnom zriadení v znení neskorších predpisov vo väzbe na § 27 ods. 3 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov sa uznieslo na tomto **všeobecnom záväznom nariadení k územnému plánu obce Jánovce :**

**Článok 1**

**Účel nariadenia**

Nariadením sa vyhlasuje záväzná časť Územného plánu obce Jánovce schváleného Obecným zastupiteľstvom v Jánovciach dňa ………………...

**Článok 2**

**Rozsah platnosti**

Nariadenie platí pre správne územie obce Jánovce, ktoré je vymedzené katastrálnymi územiami Jánovce a Machalovce.

**Článok 3**

**Záväzná časť územného plánu**

Neoddeliteľnú súčasť tohto VZN tvorí Záväzná časť Územného plánu obce Jánovce, ktorá je označená ako príloha č. 1 tohto VZN

Záväznú časť územného plánu obce Jánovce (ÚPN-O) tvorí

a) Textová časť ÚPN – O označená ako „Záväzná časť“

b) Grafická časť ÚPN-O označená ako :

- výkres č. 2.1 Komplexný výkres priestorového usporiadania a funkčného využívania územia s vyznačenou záväznou častou riešenia,

- výkres c. 2.2 Komplexný výkres priestorového usporiadania a funkčného využívania územia s vyznačenou záväznou častou riešenia – vyznačenie VPS

- výkres č. 3 Komplexný urbanistický návrh

- výkres č. 7 Ochrana prírody a tvorba krajiny s návrhom ekologicky stabilných prvkov

**Článok 4**

**Uloženie a sprístupnenie územnoplánovacej dokumentácie**

Schválený územný plán obce Jánovce je uložený a sprístupnený na Obecnom úrade Jánovce, na príslušnom stavebnom úrade – Obec Jánovce a na okresnom úrade v sídle kraja –Okresnom úrade Prešov.

**Článok 4**

**Záverečné ustanovenia**

1. Návrh Všeobecne záväzného nariadenia Obce Jánovce č. 2/2018, ktorým sa vyhlasuje záväzná časť územného plánu obce Jánovce bol zverejnený na pripomienkovanie vyvesením na úradnej tabuli a webovom sídle obce Jánovce dňa 12.10.2018. a zvesený dňa .........

2. Všeobecne záväzné nariadenie Obce Jánovce č. 2/2018, ktorým sa vyhlasuje záväzná časť územného plánu obce Jánovce bolo schválené na zasadnutí Obecného zastupiteľstva v Jánovciach dňa uznesením č. ..........

3. Všeobecne záväzné nariadenie Obce Jánovce č. 2/2018, ktorým sa vyhlasuje záväzná časť územného plánu obce Jánovce, bolo vyhlásené vyvesením na úradnej tabuli a webovom sídle obce Jánovce dňa 12.10.2018 a zvesené dňa .........

4. Všeobecne záväzné nariadenie Obce Jánovce č. 2/2018, ktorým sa vyhlasuje záväzná časť územného plánu obce Jánovce, nadobúda účinnosť dňa..........

Vyvesené dňa : 12.10.2018 Zvesené dňa :

Jozef Kacvinský

starosta obce

Návrh VZN je zverejnený v zmysle § 6 ods. 3 zák. č. 369/1990 Z.z. o obecnom zriadení min. na 15 dní.

Návrh je možné pripomienkovať v zmysle § 6 ods. 4 zák. č. 369/1990 Z.z. o obecnom zriadení do 10 dní, od zverejnenia.